Document ID: 32000D0025

Komisijas Lēmums
(1999. gada 16. decembris),
ar ko nosaka sīki izstrādātus Padomes Direktīvas 97/78/EK par produktu pārkraušanu robežkontroles postenī, ja sūtījumus paredzēts turpmāk importēt Eiropas Kopienā, 9. panta piemērošanas noteikumus un groza Komisijas Lēmumu 93/14/EEK
(izziņots ar dokumenta numuru C(1999) 4506)
(Dokuments attiecas uz EEZ)
(2000/25/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1997. gada 18. decembra Direktīvu 97/78/EK, ar ko nosaka principus, kuri regulē veterināro pārbaužu organizēšanu produktiem, ko ieved Kopienā no trešām valstīm [1], un jo īpaši tās 9. panta 2. punktu,
(1) tā kā ir svarīgi, lai valsts pilnvarots veterinārārsts robežkontroles postenī saņemtu attiecīgu informāciju par produktu sūtījumiem, kurus pārkrauj pirms ievešanas ES caur citu robežkontroles posteni;
(2) tā kā būtu jānosaka veicamo veterināro pārbaužu termiņi;
(3) tā kā ir svarīgi noteikt, ka, beidzoties paredzētajam maksimālajam termiņam, ir jāveic produktu sūtījumu pilnīga veterinārā pārbaude;
(4) tā kā spēkā esošie noteikumi sūtījumu pārkraušanai robežkontroles postenī ir izklāstīti Komisijas Lēmuma 93/14/EEK [2] 4. pantā un tie ir jāatceļ un jāaizstāj ar šo lēmumu;
(5) tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Nogādājot produktu sūtījumus robežkontroles postenī turpmākai pārkraušanai, personai, kas atbild par kravu, kravas saņemšanas laikā un kompetentās iestādes noteiktā veidā ir jāpaziņo robežkontroles posteņa valsts pilnvarotajam veterinārārstam paredzamais sūtījuma izkraušanas laiks, galamērķa robežkontroles postenis un, vajadzības gadījumā, sūtījuma precīza atrašanās vieta.
2. pants
Piemērojot Direktīvas 97/78/EK 9. panta 1. punkta b) apakšpunkta i) punktu:
- lidostās minimālais termiņš ir 12 stundas un maksimālais termiņš ir 48 stundas,
- jūras ostās minimālais termiņš ir septiņas dienas un maksimālais termiņš ir 20 dienas.
3. pants
Ja 2. pantā noteiktais maksimālais termiņš ir beidzies, sūtījums ieejas robežkontroles postenī ir jāpārbauda, kā noteikts Direktīvas 97/78/EK 4. pantā.
4. pants
Ar šo atceļ Lēmuma 93/14/EEK 4. pantu.
5. pants
Šo lēmumu piemēro no 2000. gada 1. janvāra.
6. pants
Šis lēmums ir adresēts dalībvalstīm.
Briselē, 1999. gada 16. decembrī

Labels: 3
17
5
6